Histricognatos

A dos histricognatos (Hystricognathi) é unha infraorde de roedores da suborde dos histricomorfos,Hystricognathi en Mammal Species of the World.

Esta ampla infraorde comprende, entre outras especies, as hutías, as cobaias, a capibara, as maras, as vizcachas, as chinchillas, os agutís, os porcos espiños, os degús, un certo número de ratos e ratas, e outras.

 Descrición 
Os histricognatos distínguense dos outros roedores pola estrutura ósea do seu cranio. O masetero medio (un músculo mandibular) pasa parcialmente a través do forame infraorbital e conecta co óso contralateral. Isto, xunto á súa falta da lámina infraorbital e do tamaño relativo do forame infraorbital, distingue aos histricognatos doutros grupos de roedores.

A infraorde dos histricognatos comprende 17 ou 18 familias, segundo os autores, que algúns dividen en dúas parvordes, Phiomorpha e Caviomorpha.

Os Caviomorpha son maioritariamente nativos de América do Sur, cunhas poucas especies en Norteamérica, mentres que os Phiomorpha son propios do Vello Mundo.

 Taxonomía 
 Infraorde 
A infraorde foi descrito por primeira vez en 1855 por Johann Friedrich von Brandt (1802-1879), un naturalista alemán que fixo a súa carreira en Rusia.

O dos Hystricognathi é un taxon que foi orixinariamente denominado por Tycho Fredrik Hugo Tullberg en 1899 como unha tribo clasificada entre os Glires (clado pertencente á superorde Euarchontoglires que coprende ás ordes dos roedores e os lagomorfos), e despois reclasificado como infraorde en 2010 por Coster et al..

Algúns autores clasifican esta infraorde na soborde dos Hystricognatha, pero máis xeralmente está admitida desde 2012 a súa clasifiocación dentro dos Hystricomorpha.

 Familias 
Segundo o MSW e máis o SIIT, a infraorde comprende as seguintes 17 familias:Hystricognathi no SIIT.
miniatura|200px|Rata toupa espida (Heterocephalus glaber), Bathyergidae). 
miniatura|200px|Agutí brasileiro (Dasyprocta leporina) , Dasyproctidae).
 Familia Abrocomidae Miller & Gidley, 1918 - ratas chinchilla
 Familia Bathyergidae Waterhouse, 1841 - ratas toupa
 Familia Capromyidae Smith, 1842 - hutías
 Familia Caviidae Fischer de Waldheim, 1817 - cobaias, maras a capibara
 Familia Chinchillidae Bennett, 1833 - chinchillas e viscachas
 Familia Ctenomyidae Lesson, 1842 - tuco tucos
 Familia Cuniculidae Miller & Gidley, 1918 - pacas
 Familia Dasyproctidae Bonaparte, 1838 - agutís e acuchís
 Familia Diatomyidae Mein & Ginsburg, 1997 - a rata de rocha laosiana (segundo o ITIS, descoñecida en MSW, sinón. de Laonastidae segundo o NCBI)
 Familia Dinomyidae Peters, 1873 - a pacaraná
 Familia Echimyidae Gray, 1825 - ratas espiñentas
 Familia Erethizontidae Bonaparte, 1845 - porcos espiño do Novo Mundo
 Familia Hystricidae Fischer de Waldheim, 1817 - porcos espiño do Vello Mundo
 Familia Myocastoridae Ameghino, 1902 - o coipú
 Familia Octodontidae Waterhouse, 1840 - degús e especies relacionadas 
 Familia Petromuridae Tullberg, 1899 - a rata das rochas africana
 Familia Thryonomyidae Pocock, 1922 - a rata das canas

Porén, o NCBI separa á capibara (Hydrochoerus hydrochaeris), da familis dos Caviidae para formar a súa propia familia, a dos Hydrochaeridae.Hystricognathi no NCBI.

 Familias de Phiomorpha 

 Bathyergidae
 Hystricidae
 Petromuridae
 Thryonomyidae

 Familias de Caviomorpha 

 Abrocomidae
 Capromyidae
 Caviidae
 Chinchillidae 
 Ctenomyidae
 Dasyproctidae 
 Dinomyidae
 Echimyidae 
 Erethizontidae 
 Myocastoridae
 Octodontidae

 Notas 

 Véxase tamén 

 Bibliografía 
 McKenna, Malcolm C. & Susan K. Bell (1997): "Hystricognathi" en Classification of mammals above the species level Nova York: Columbia University Press ISBN 0-231-11012-X. 	 
 Woods, Charles A. & C. William Kilpatrick, "Hystricognathi" en Wilson, Don E. & DeeAnn M. Reeder, eds. (2005): Mammal Species of the World: A Taxonomic and Geographic Reference, 3rd ed., vol. 2. Baltimore, Maryland, USA: The Johns Hopkins University Press. ISBN 0-8018-8221-4.

 Outros artigos 
 Roedores
 Histricomorfos

 Ligazóns externas 
 Rodent jaws (mandíbulas de roedores) na ADW 
 Hystricognathi na EOL.

Categoría:Roedores